વોશિંગ્ટન: ઉત્તર કોરિયાના તાનાશાહ કિમ જોંગ ઉને અમેરિકન રાષ્ટ્રપતિ ડોનાલ્ડ ટ્રમ્પને ચિઠ્ઠી લખી હતી. તેમાં તેમણે ટ્રમ્પ સાથે ફરી મળવાની ઈચ્છા વ્યક્ત કરી છે. વ્હાઈટ હાઉસની પ્રવક્તા સારા સેન્ડર્સે માહિતી આપતા કહ્યું છે કે, ટ્રમ્પ એડ્મિનિસ્ટ્રેશન પણ કિમ સાથે વાત-ચીતની શક્યતાઓ જોઈ રહી છે. આ પહેલાં બંને નેતાઓની 12 જૂનના રોજ સિંગાપોરમાં મુલાકાત થઈ હતી. જોકે પહેલી મુલાકાતની થોડી નિંદા પણ કરવામાં આવી હતી. કારણકે ત્યારે એ સ્પષ્ટ નહતું કે, કિમ ક્યાં સુધી તેમનો પરમાણુ પ્રોગ્રામ બંધ કરશે.